A.	Správa o hospodárení

1. Súhrnná charakteristika a zhodnotenie výsledkov rozpočtového 
 hospodárenia

Úrad  pre  verejné  obstarávanie  (ďalej  len  „úrad“)  vznikol na základe uznesenia vlády č. 1054/1999 ako ústredný orgán štátnej správy s kompetenciami  pre oblasť verejného a koncesného obstarávania, pre výkon dohľadu nad verejným obstarávaním vrátane riešenia námietok proti postupu obstarávateľa, výkon dohľadu nad koncesným obstarávaním, vydávanie Vestníka verejného obstarávania, vedenie zoznamu podnikateľov a pre prípravu odborne spôsobilých osôb na verejné obstarávanie.

Úrad je rozpočtovou organizáciou a je svojimi príjmami a výdavkami napojený na štátny rozpočet na úrovni rozpočtovej kapitoly.

Vládny  návrh  zákona o štátnom rozpočte na rok 2005 prerokovaný v  Národnej rade SR a schválený zákonom č. 740/2004 z  9. decembra 2004 je dokument, na základe ktorého Ministerstvo financií SR oznámilo Úradu pre verejné obstarávanie záväzné ukazovatele štátneho rozpočtu pre rok 2005.

Schválený   rozpočet   úradu   na   rok   2005  predstavoval    výdavky  v  celkovej   výške 59 186 tis. Sk,  z toho bežné výdavky (kategória 600)  55 986 tis. Sk  a  kapitálové výdavky   (kategória 700) 3 200 tis. Sk.. Rozpočet úradu bol v priebehu roka 2005 šiestimi rozpočtovými opatreniami upravený na 60 277 tis. Sk, z toho bežné výdavky predstavovali 58 437 tis. Sk  a   kapitálové výdavky   1 840 tis. Sk. 

V priebehu roka boli na základe rozhodnutí vlády SR a na podnety úradu vykonané nasledovné rozpočtové opatrenia:

1.	RO č. 1 – listom č. MF/010641/2005-413 zo dňa 24. 03. 2005   MF SR povolilo prekročiť záväzné ukazovatele rozpočtovej kapitoly na bežné výdavky o 62 tis. Sk, v tom v položke 610 o 53 tis. Sk a v položke 620 o 9 tis. Sk - úprava platu predstaveného v politickej funkcii (predsedu),
 
2.	RO č. 2 – listom  č. MF/015888/2005-441 zo dňa 26. 05. 2005 MF SR povolilo prekročiť limit výdavkov schválených v rozpočtovej kapitole úradu  o  142,5 tis. Sk na bežné výdavky (600)  - riešenie náhrady vo výške trojnásobku platu predstavenému v politickej funkcii po odvolaní z funkcie predsedu ÚVO,

3.	RO č. 3 – listom č. MF/17051/2005-413 zo dňa 09. 06. 2005 povolilo MF SR  prekročiť záväzné ukazovatele rozpočtu v sume o 886 tis. Sk v kategórií bežné výdavky (600),  na  zvýšenie platov zamestnancov (valorizácia),

4.	RO č. 4 – listom č. MF/026644/2005-441 zo dňa 07. 11. 2005 MF SR povolilo prekročiť a viaže záväzné ukazovatele rozpočtu o 800 tis.  Sk  -  presun z kapitálových  výdavkov
do bežných výdavkov na žiadosť ÚVO v súvislosti so zvýšenou potrebou financovania            v oblasti tovarov a služieb. Na základe uvedeného sa presúvajú rozpočtové prostriedky z kategórie 710 so kategórie 630. Rozpočtové opatrenie nemalo dopad na zvýšenie výdavkovej časti rozpočtu kapitoly.

5.	RO č. 5 – listom č. MF/027046/2005-441 zo dňa 14. 11. 2005 povolilo MF SR prekročiť a viaže záväzné ukazovatele rozpočtu o 560 tis. Sk – presun z kapitálových výdavkov do bežných výdavkov  na žiadosť ÚVO z titulu zvýšených požiadaviek na  financovanie bežných výdavkov – kategória 610 (mzdy, platy, služobné príjmy a ostatné osobné vyrovnania). Na základe uvedeného sa presúvajú rozpočtové prostriedky z kategórie 710 so kategórie 610. Rozpočtové opatrenie nemalo dopad na zvýšenie výdavkovej časti rozpočtu kapitoly.

6.	RO č. 6 – listom č. MF/028292/2005-413 zo dňa 28. 11. 2005  MF SR  povoľuje prekročiť a viaže záväzné ukazovatele rozpočtu -  presun v rámci kategórie 610 medzi výdavkami na štátnu službu a výdavkami určenými na výkon prác vo verejnom záujme – vo výške 150 tis. Sk.

1.1.	  Príjmy úradu

Úrad mal v rozpočte stanovené príjmy 300 tis. Sk. Úrad však v roku 2005 dosiahol príjmy vo výške 4 627 tis. Sk. Časť príjmov tvorili príjmy za poplatky za zápis do zoznamu odborne spôsobilých osôb vo výške 692 tis. Sk a väčšiu časť príjmov tvorili uhradené pokuty uložené odborom kontroly za porušenie zákona o verejnom obstarávaní  v celkovej výške 3 818 tis. Sk .

Ostatné príjmy ( 117 tis. Sk) tvorili:
-	príjmy z dobropisov			 13     tis. Sk
-	vratky					 99,5  tis. Sk
-	iné					  4,5   tis. Sk.

Úrad nemal príjmy plynúce z predaja nehnuteľného majetku.

Skutočné plnenie príjmov v tis. Sk  k  31. 12. 2005 je uvedené v nasledovnej tabuľke:

ekonomická klasifikácia	rozpočet na rok 2005	plnenie k 31.12.2005	percento plnenia	
200	Nedaňové príjmy	300	 4 627	1542,3 %	
222	Za porušenie predpisov		3 818	-	
223	Za predaj výrobkov, tovarov a služieb		692	-	
292	Iné nedaňové príjmy		117 	-	
príjmy celkom	300	 4 627	1542,3 %	
Pozn. Údaje v stĺpcoch rozpočet a plnenie sú uvedené v tis. Sk.	

Pokuty predpísané úradom za porušenie zákona o verejnom obstarávaní

Por číslo	Číslo rozhodnutia	Názov	Pokuta v Sk 	Uhradené v Sk	
1	323-4200/2/2004	Medzilaborce       /zostat z r 2004/	80 000,00	80 000,00	
2	293-6000/2/2004	Fakultná nemocn s polikl  Prešov	28 367,67	28 367,67	
3	309-6000/3/2004	Sloven banské múzeum Banská Št 15 552,08	18 552,00	18 552,00	
4	314-6000/3/2004	Nemocn s poliklinikou, Žilina 	10 000,00	10 000,00	
5	317-6000/3/2004	Nemocn s poliklinikou, Žilina 	10 000,00	10 000,00	
6	315-6000/3/2004	Nemocn s poliklinikou, Žilina 	72 642,00	72 642,00	
7	312-6000/3/2004	Gymnázium P O H , Dolný Kubín	215 689,00	215 689,00	
8	305-6000/3/2004	Štátna ochrana prír , B Bystrica	10 000,00	10 000,00	
9	306-6000/3/2004	Štátna ochrana prír , B Bystrica	10 000,00	10 000,00	
10	261-6000/5/2004	Veľký Šariš	100 000,00	100 000,00	
11	287-6000/4/2004	MVaRR  Bratislava	10 000,00	10 000,00	
12	052-6000/4/2005	Obec Šelpice	250 000,00	250 000,00	
13	226-6000/4/2005	Krajský lesný úrad Žilina	10 000,00	10 000,00	
14	420-6000/9/2004	Fakultná nemocn s polikl  Ružinov	34 992,00	0,00	
15	195-6000/3/2005	Banskobystr samospr kraj	345 229,00	0,00	
16	311-6000/3/2004	NEaDÚ Ľubochňa	10 000,00	10 000,00	
17	333-6000/3/2004	ZSŠ OS Galantna	10 000,00	10 000,00	
18	334-6000/3/2004	Fakult nem Trnava	21 500,00	21 500,00	
19	284-6000/4/2004	MVaRR  Bratislava	10 000,00	10 000,00	
20	289-6000/4/2004	Štátna plavecká správa Bratislava	10 353,00	10 353,00	
21	337-6000/4/2004	MDPaT SR   Bratislava	110 000,00	110 000,00	
22	316-6000/3/2004	Nemocn s poliklinikou, Žilina 	33 222,00	33 222,00	
23	285-6000/4/2004	MVaRR  Bratislava	110 745,00	110 745	
24	179-6000/2/2005	Východosl energet  Košice	859 700,00	859 700,00	
25	302-6000/4/2004	Fakult nem  Košice	189 915,00	189 915,00	
26	196-6000/3/2005	Mesto Turzovka	20 000,00	20 000,00	
27	214-6000/3/2005	Dopravný podnik mesta Košice	1 000 000,00	1 000 000,00	
28	245-6000/4/2005	Špecial nemoc sv Svorada Zobor	14 000,00	14 000,00	
29	246-6000/4/2005	Špecial nemoc sv Svorada Zobor	12 500,00	12 500,00	
30	233-6000/3/2005	Nemocn s poliklinikou, Topoľčany	12 611,00	12 611,00	
31	235-6000/3/2005	Nemocn s poliklinikou  Topoľčany	24 486,00	24 486,00	
32	234-6000/3/2005	Nemocn s poliklinikou  Topoľčany	10 000,00	10 000,00	
33	073-6000/5/2005	Krajský stavebný  úrad trenčín	15 000,00	15 000,00	
34	542/6000/2/2005	Východosl energetika	10 000,00	10 000,00	
35	473-6000/3/2005	Národná agentúra Bratislava	40 127,00	40 127,00	
36	543-6000/2/2005	Východosl energetika Košice	36 180,00	36 180,00	
37	587-6000/4/2005	Gymnázium Rajec	431 998,00	431 998,00	
		Celkom	4 197 808,67	3 817 587,67	

1.2.	   Výdavky úradu

Skutočné čerpanie výdavkov úradu v roku 2005 bolo vo výške   60 246  tis. Sk. 

Prehľad o čerpaní výdavkov podľa ekonomickej klasifikácie uvádza nasledovná tabuľka:

Názov položky	upravený rozpočet	čerpanie  k 31. 12. 2005	% čerpania 	
610 – mzdy	28 110	28 110	  100,0 %	
620 – poistné	  9 295	  9 295	100,0 %	
630 -- tovary a služby	20 441	20 424	 99,9 %	
640 – transféry	     590	     590	100,0 %	
600 – bežné výdavky	58 437	58 420	 100,0 %	
700 - kapitálové výdavky	1 840	1 826	   99,2 %	
výdavky spolu	60 277	60 246	 99,9 %	

1.2.1.	   Bežné výdavky 

Bežné výdavky (kategória 600) boli čerpané vo výške 58 420 tis. Sk, pričom limit rozpočtovaných prostriedkov (po zohľadnení rozpočtových opatrení) bol vo výške 58 437 tis. Sk. 

1)	Mzdy, platy služobné príjmy a ostatné osobné vyrovnania ( kategória  610 )

 	Záväzný limit miezd, platov, služobných príjmov a ostatných osobných vyrovnaní vo výške 26 841 tis. Sk bol upravený (zvýšený) rozpočtovým opatrením MF SR č. 1 o 53 tis. Sk a  č. 3.  o  656 tis. Sk., pri celkovom navýšení výdavkov. Rozpočtovým opatrením č. 5 bol upravený (zvýšený) o  560 tis. Sk úsporou dosiahnutou v kategórií (630) tovary a služby.  

Priemerný evidenčný počet zamestnancov (prepočítaný) úradu za rok 2005 bol 103 osôb,
z toho štátni zamestnanci boli v počte 81 osôb a zamestnanci vykonávajúci práce vo verejnom záujme boli v počte 22 osôb. 

Mzdy, platy, služobné príjmy a ostatné osobné vyrovnania, t.j. kategória 610 rozpočtovej klasifikácie predstavovali celkovo 28 103 tis. Sk, z toho štátni zamestnanci 24 330 tis. Sk a zamestnanci vykonávajúci práce vo verejnom záujme 3 773 tis. Sk. Ostatné prostriedky vo výške 7 tis. Sk boli vrátené do štátneho rozpočtu. 

Ostatné  osobné  vyrovnania,  t.j.  kategória 615 rozpočtovej klasifikácie predstavovali 371 tis. Sk, z toho štátni zamestnanci 371 tis. Sk, zamestnanci vykonávajúci práce vo verejnom záujme 0. 

2)	Poistné a príspevky  (kategória 620)

Schválený rozpočet v tejto kategórii bol v nadväznosti na kategórii 610 zvýšený tými istými opatreniami  z  8 750  tis. Sk na 8 989 tis. Sk a v rámci presunov organizácie zvýšený na 9 295 tis. Sk.

3)	Tovary a služby (kategória 630)

Výdavky na tovary  a  služby predstavovali čerpanie v objeme  20 424 tis. Sk, t.j. 99,9 % z rozpočtovaných (po úpravách RO)  20 441 tis. Sk.

 Najvýraznejší podiel na čerpaní tejto rozpočtovej kategórie predstavujú položky:

631 Cestovné náhrady – čerpané vo výške 719 tis. Sk, z  ktorých 253 tis. Sk sú tuzemské pracovné cesty a  466 tis. Sk  sú zahraničné pracovné cesty. Na zahraničné pracovné cesty bolo v roku 2005 vynaložených skutočne 592 tis. Sk, ale zo strany Európskej únie boli refundované náklady na niektoré letenky celkovo vo výške 126 tis. Sk.
	Cestovné výdavky na tuzemské    pracovné cesty súvisia hlavne s pracovnými cestami zamestnancov z oblastných pracovísk do Bratislavy a s cestami zamestnancov úradu do skúšobných komisií na skúšky pre uchádzačov na získanie odbornej spôsobilosti na verejné obstarávanie a na vykonávanie kontrol dodržiavania zákona o verejnom obstarávaní.
	Cestovné výdavky na zahraničné pracovné cesty súviseli najmä s pôsobením v pracovných skupinách pre elektronické obstarávanie a so zasadnutiami v poradných výboroch európskej komisie pre oblasť verejného obstarávania v Bruseli.

632 Energia, voda a komunikácie – na čerpaní vo výške 5 904,5 tis. Sk sa podstatnou mierou  podieľali  výdavky na prevádzkovanie mobilnej a klasickej telefónnej siete vo výške 1 604,5 tis. Sk,  poštovné  vo výške 673 tis. Sk a ostatné (internet,, rozhlas, televízia) 69.tis. Sk, spolu poštovné a telekomunikačné služby činili 2 346,5  tis. Sk. Náklady na jednotlivé druhy energie sú vo výške  2 816 tis. Sk,  vodné a stočné vo výške 742 tis. Sk.

633 Materiál a služby – čerpanie vo výške 1 693 tis. Sk.  Prevažnú časť tejto položky tvoria výdavky súvisiace s nákupom kancelárskych potrieb, kancelárskeho papiera a tonerov. Tento všeobecný materiál (podpoložka 633 006) tvorí až 42  %  z celkového čerpania položky 633, v hodnotovom vyjadrení 708 tis. Sk. Druhú veľkú výdavkovú časť viaže podpoložka 633 009 – Knihy, časopisy, noviny, učebnice, učebné pomôcky časopisov, a odbornej literatúry v sume 360 tis. Sk, čo je viac ako 22 %.
 
634 Dopravné -  čerpanie vo výške 864 tis. Sk predovšetkým na nákup PHM, servis a náhradné diely pre služobné motorové vozidlá a  na ich zákonné a havarijné poistenie. 

635 Rutinná a štandardná údržba – v rámci tejto položky sa čerpali výdavky vo výške 3 589,5 tis. Sk najmä na servis, údržbu a aktualizáciu softwaru a ostatné drobné opravy strojov a zariadení.

636 Nájomné za prenájom – výdavky boli čerpané vo výške 1 401 tis. Sk najmä za prenájom administratívnych budov. Úrad nevlastní  žiadnu vlastnú budovu.

637 Ostatné tovary a služby – vo výške 6 254 tis. Sk zahŕňajú najmä výdavky  na školenia, kurzy a semináre pre zamestnancov úradu vo výške 561 tis. Sk,  výdavky na stravovanie 1 055,5 tis. Sk  a povinný prídel do sociálneho fondu vo výške 375 tis. Sk. Najvyššiu položku tvoria  výdavky pri zabezpečovaní skúšok na získanie odbornej spôsobilosti na verejné obstarávanie zmluvnými firmami  - 35 %, čo v absolútnom vyjadrení predstavuje sumu 2 167 tis. Sk. Činnosti, ktoré úrad nevie zabezpečiť vlastnými zamestnancami, boli zabezpečované na základe zmluvy alebo dohôd o vykonaní práce – 8  % z celkovej čiastky, v absolútnom vyjadrení 507 tis. Sk.

4) Bežné transfery

Prostriedky boli čerpané vo výške 590,5 tis. Sk na vyplatenie odstupného, odchodného zamestnancom . Z celkovej čiastky 13,5 % tvorili výdavky na nemocenské dávky.

1.2.2.	   Kapitálové výdavky 

Kapitálové výdavky  (kategória 700) boli čerpané vo výške 1 826 tis. Sk. Limit rozpočtovaných prostriedkov ( po zohľadnení rozpočtových opatrení) bol 1 840 tis. Sk.

Tieto prostriedky boli použité na:

-	nákup  softwaru (711)                                   vo výške      1 529   tis. Sk,
-	nákup prevádzkových strojov a zariadení (713) v sume      297   tis. Sk
(server, notebook).

2.	Pohľadávky a záväzky

Pohľadávky

Účet 314 - Poskytnuté prevádzkové preddavky

Na   účte  314 evidujeme  k 1. 1. 2005 poskytnuté  preddavky za noviny a časopisy  v sume  51 tis. Sk.  V  roku   2005  boli  uhradené  zálohy  za  noviny  a časopisy vo výške 167 tis. Sk .
V priebehu sledovaného obdobia sa vyúčtovali poskytnuté preddavky dodávateľom vo výške 218 tis. Sk. Konečný stav k 31. 12. 2005 na  účte 314  je nulový  ( 0).       

Účet  315 – Pohľadávky za rozpočtové príjmy

Na tomto účte  prevažnú časť tvoria  predpísané pokuty z porušenia zákona o verejnom obstarávaní, ktoré k 1. 1. 2005  evidujeme v sume  80 tis. Sk . V priebehu r. 2005  boli zaúčtované predpísané pokuty vo výške 4 118 tis. Sk.  Z celkových predpísaných pokút   evidujeme úhrady  v čiastke 3 818 tis. Sk.

Zostatok  k 31.12.2005 vo výške 380 tis. Sk sú nevysporiadané pokuty, ktoré tvorí :

-	pokuta vo výške 345 tis. Sk  pre Banskobystrický samosprávny kraj (rozhodnutie nadobudlo  právoplatnosť 30. 08 .2005),

-	pokuta vo výške 35 tis. Sk pre Fakultnú nemocnicu s poliklinikou Bratislava  (rozhodnutie nadobudlo právoplatnosť dňa 08. 07. 2005).

Ďalej na tomto účte evidujeme ostatné predpísané pohľadávky v celkovej výške 15 tis. Sk, ktoré pozostávajú z nasledovných položiek:

-	očakávaný dobropis od dodávateľa Papirius s. r. o. v sume 3 tis. Sk,

-	očakávané poistné plnenie za škodu spôsobenú na motorovom vozidle AUDI BA 809 EF vo výške 12 tis. Sk.

Celkový zostatok účtu 315 – pohľadávky  k 31. 12. 2005 je  395 tis. Sk.

Účet 335 – pohľadávky voči zamestnancom 

Pohľadávka  predstavuje nevyúčtovaný zostatok PHM v nádrži v hodnote 7 tis. Sk.

Záväzky
 
Účet 321 – dodávatelia

K 31. 12. 2005 evidujeme zostatok vo výške 38 tis. Sk, čo predstavuje neuhradenú faktúru od dodávateľa ORANGE za telekomunikačné služby (splatnosť faktúry je v januári 2006).

Účet 331 – Zamestnanci 

- zostatok vo výške 33 tis. Sk predstavuje nevyčerpané mzdy za rok 2005.

Účet 342 -   Daň z príjmov zamestnancov
               
                 - zostatok v sume 240 tis. Sk je daň  zo mzdy zamestnancov za 12/02005. 

Účet 336 – Zúčtovanie s inštitúciami sociálneho zabezpečenia a zdravotného                              poistenia

-	zostatok v celkovej výške 1 032 tis. Sk predstavuje odvody do poisťovní     z miezd za 12/2005.  
     
Účet 379 - Iné  záväzky 

 	Na tomto účte sú zaúčtované odvody miezd za 12/2005 na osobitné účty zamestnancom v sume 1 757 tis. Sk a  3 tis. Sk odvod príspevku pre odborovú organizáciu.
  
Zostatok k 31.12. 2005 evidujeme vo výške 1 760 tis. Sk.

 
3.  Mimorozpočtové prostriedky

	Úrad nečerpal a ani nežiadal žiadne mimorozpočtové prostriedky.

4.  Výdavky úradu podľa funkčnej klasifikácie

Výdavky úradu podľa funkčnej  klasifikácie boli čerpané v oddieli 01 Všeobecné verejné služby, skupina 3 Všeobecné služby, trieda 3 Iné všeobecné služby, podtrieda 2 Úrad pre verejné obstarávanie v celkovej výške   60 246  tis. Sk.

5.   Prostriedky získané z EÚ

V roku 2005 neprijal Úrad pre verejné obstarávanie prostriedky z Európskej únie.

6.   Prostriedky získané z privatizácie

V roku 2005 neprijal úrad z Fondu národného majetku SR prostriedky z privatizácie.

7.  Vyhodnotenie rozpočtových programov
 
	Pre rok 2005 mal úrad definovaný jeden program: 07W Verejné obstarávanie.

Zámer programu: Zvýšenie kvality a transparentnosti verejného obstarávania. 

Ciele programu:

Cieľ 1: V roku 2005 zabezpečiť vzdelávanie účastníkov verejného obstarávania za účelom kvality verejného obstarávania 

	Merateľným ukazovateľom napĺňanie cieľa č. 1 je  počet úspešných absolventov skúšky na získanie odbornej spôsobilosti vo verejnom obstarávaní plánovaný na rok 2005 v počte 350, skutočnosť k 31. 12. 2005 bola 697 úspešných absolventov. Cieľ sa splnil na 199,1 %, čiže skutočnosť je takmer dvojnásobná. Dôvodom bol zvýšený záujme o získanie odbornej spôsobilosti na verejné obstarávanie.

Cieľ 2: Administratívne zjednodušiť preukazovanie splnenia podmienok účasti vo verejnom obstarávaní

	Merateľným ukazovateľom napĺňania cieľa č. 2 je % vydaných potvrdení o zapísanie do zoznamu podnikateľov. Plán na rok je 90 %, skutočnosť k 31. 12. 2005 je 99,1 %. Cieľ bol splnený a  vysoko prekročený. Dôvodom bola najmä tá skutočnosť, že podnikatelia v maximálnej miere využívali obsah metodického usmernenia a vzorových materiálov zverejnených na internetovej stránke úradu k zápisu do zoznamu podnikateľov a k podmienkam účasti vo verejnom obstarávaní podľa zákona o verejnom obstarávaní.

Cieľ 3:  V roku 2005 vydať 170 Vestníkov verejného obstarávania, ktoré sú zamerané na zverejnenie a sprístupnenie informácií

	Merateľným ukazovateľom napĺňania cieľa č. 3 je počet vydaných vestníkov verejného obstarávania . Plánovaný počet vydaných vestníkov na rok 2005 je 170, skutočnosť k 31. 12. 2005 je 250 čísiel. Cieľ za rok 2005 bol vysoko prekročený, pretože vestník sa vydáva a vychádza každý pracovný deň. Prínosom každodenného vydávania vestníka je, že informácie od obstarávateľa o verejnom obstarávaní sa dostávajú rýchlejšie k účastníkom procesu verejného obstarávania ako aj širokej verejnosti.

8. Vonkajšie kontroly 
	 
	V roku 2005  neboli vykonané kontroly zo strany vonkajších kontrolných orgánov.

Záver

V porovnaní s rokom 2004, bol rozpočet za rok 2005 vyšší o  1. 848 tis. Sk. Bežné výdavky (kategória 600) boli vyššie v roku 2005 oproti roku 2004 o  2 508 tis., nižšie však boli rozpočtované kapitálové výdavky o 660 tis. Sk. 

Výdavky v roku 2005 boli čerpané na 99,9 %, čo v hodnotovom vyjadrení predstavuje objem 60 246 tis. Sk.  
   
	Bežné  výdavky  boli  čerpané  v objeme 58 420 tis. Sk, čo predstavuje čerpanie na 100  %. Kapitálové výdavky  boli v roku 2005 čerpané na 99,2 %, čo v hodnotovom vyjadrení  predstavuje   1 826  tis. Sk.      

Úrad mal v rozpočte na rok 2005 stanovené príjmy vo výške 300 tis. Sk. Napriek uvedenému  však  vykazuje  príjmy   v  objeme 4 627  tis. Sk, z čoho prevažnú časť vo výške 3 818  tis. Sk tvoria príjmy v dôsledku  porušenia  zákona č. 523/2003 Z. z. o verejnom obstarávaní. 

Záverečným účtom kapitoly sa uzatvára ročné rozpočtové hospodárenie kapitoly. Správa o hospodárení obsahuje hodnotiacu časť hospodárenia. Druhú časť tvoria číselné zostavy (tabuľková časť). Treťou časťou by mala byť príloha záverečného účtu obsahujúca organizačnú schému platnú k  31. 12. 2005 o prehľade všetkých organizácii v pôsobnosti úradu, teda kompetenčné usporiadanie medzi ústredným orgánom a podriadenými rozpočtovými a  príspevkovými organizáciami. Kedže kapitola 33 Úrad pre verejné obstarávanie nemá podriadané zložky, pre túto časť záverečného účtu nemáme vecnú náplň.